*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*269. számú előterjesztés*

Bátaszék Város Önkormányzata Képviselő-testületének 2015. december 16-án,

14,00 órakor megtartandó ülésére

*TOP pályázatokkal kapcsolatos döntések módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Mayerné Gyenes Aliz városüz. irodavezető**Törvényességi ellenőrzést végezte:** --------------**Tárgyalja:**Pénzügyi Bizottság: 2015. 12. 15. |

**Tisztelt Képviselő-testület!**

A képviselő testület a 204/2015. (IX.30.) önkormányzati határozatával hagyta jóvá a TOP pályázatok meghatározását. Újabb információk birtokában további két ponttal bővítenénk a releváns TOP pályázatok listáját.

Tudomásunk szerint lehetőség nyílik még két területen további fejlesztéseket véghezvinni:

1. *Települési környezetvédelmi infrastruktúra-fejlesztések:*

*Támogatható irányok:*

* + *Belterület védelmét szolgáló vízelvezető-hálózat fejlesztése, rekonstrukciója*
	+ *Belterületet veszélyeztető vízfolyások lokális vízkár elhárítási fejlesztései**(belterületen áthúzódó vízfolyások és csatornák, valamint a belterületről elvezetett csapadékvizeket befogadó vízfolyások és belvízelvezető csatornák)*
	+ *Belterület védelmét szolgáló csapadékvíz elvezető rendszerek védelmi töltéseinek lokális fejlesztése, rekonstrukciója*

(Mozi tér és környezetének csapadékvíz elvezetése, Kövesdi árok rekonstrukciója – új 7. pont)

1. *Fenntartható települési közlekedésfejlesztés:*

*Teljes település vagy településrész közlekedési úthálózatának kerékpáros-baráttá alakítása kerékpárforgalmi létesítmények kijelölésével, építésével.*

(Budai utcai kerékpárút folytatása a Bonyhádi utcáig; Bátaszék-Alsónyék közötti kerékpárút; Pécsváradi kerékpárút– új 8. pont)

 A fentieket figyelembe véve kérjük a Tisztelt Képviselő-testületet, az alábbi határozati javaslat elfogadására:

***H a t á r o z a t i j a v a s l a t :***

**TOP pályázatokkal kapcsolatos döntések módosítására**

Bátaszék Város Önkormányzatának Képviselő-testülete a TOP pályázatok előkészítéséhez szükséges pénzügyi keret meghatározásáról szóló 204/2015. (IX.30.) önkormányzati határozat mellékletét az alábbi új 7. és 8. ponttal egészíti ki:

1. **Belterületi csapadékvíz**, *(*Mozi tér és környezetének csapadékvíz elvezetése, Kövesdi árok rekonstrukciója).
2. ***Bátaszék kerékpár közlekedési hálózatának fejlesztése***(Budai utcai kerékpárút folytatása a Bonyhádi utcáig, a Bátaszék-Alsónyék közötti kerékpárút és a Pécsváradi kerékpárút).

*Határidő:* Azonnal

*Felelős*: Skoda Ferenc jegyző

 (a határozat megküldéséért)

*Határozatról értesül*: Bátaszéki KÖH Városüz. Iroda

 Bátaszéki KÖH Pénzügyi Iroda

 irattár